**You may use the template below to notify parents/guardians of their student’s participation in the Fall and/or Winter 2015 paper-based FSA ELA Retake assessment administration. Please customize this letter as applicable by modifying the red fields and place the letter on school or district letterhead prior to sending. You may also use this language to post to your school or district website or distribute to parents/guardians via email.**

Chè Paran/Gadyen,

Bi lèt sa a se pou enfòme w elèv ou a pral pran sou papye Egzamen “English Language Arts (ELA) Retake” (Repriz Egzamen Redaksyon/Lekti Anglè) “Florida Standard Assessments (FSA)” (Evalyasyon Estanda Florid) la, kòm yon akomodasyon IEP oubyen plan Seksyon 504 li, jou [administration days/dates]. Yo administre ezgamen Repriz FSA ELA diran yon peryòd twa jou ki gen sesyon 120 minit Redaksyon ELA a e de (2) sesyon 90 minit Lekti ELA a. Pou evalyasyon Repriz Redaksyon FSA ELA ak evalyasyon Repriz Lekti ELA yo, nenpòt elèv ki pa fini yon sesyon nan fen lè yo bay la ka kontinye travay jiska mwatye longè yon jounen lekòl tipik pou sesyon sa a. Si oumenm oubyen elèv ou a ta renmen vin abitye avèk kalite kesyon e fòma repons elèv ou a pral wè nan evalyasyon FSA yo, modèl kesyon egzamen ak repons yo disponib nan <http://www.fsassessments.org/resources/?section=4-studentsa-paper-based>.

Silvouplè revize règ k ap suiv yo avèk elèv ou a anvan egzamen an:

* **Aparèy Elektwonik**—Yo pa pèmèt elèv sèvi avèk okenn aparèy elektwonik, ki gen ladan, men ki pa limite a telefòn pòtab e telefòn “smart”, nan kèlkeswa moman pandan egzamen an OUBYEN pandan poz (egz. ale nan twalèt), **menmsi yo fèmen oubyen elèv pa itilize yo.** Si yo jwenn elèv ou a avèk yon aparèy elektwonik, yo ap anile egzamen li a.
* **Deklarasyon Konpreyansyon Règleman pou Egzamen an**—Tout Egzamen FSA yo gen ladan yon Deklarasyon Konpreyansyon Règleman pou Egzamen an ki di, “Mwen konprann règleman egzamen yo fèk li pou mwen yo. Si mwen pa suiv règleman sa yo, yo ka anile nòt mwen pou egzamen an.” Anvan yo bay egzamen an, moun ki ap administre egzamen an ap li règleman yo pou elèv yo, e elèv yo dwe fè konnen yo konprann règleman egzamen an nan siyen anba deklarasyon nan liv egzamen e repons yo a.
* **Diskite Kontni Egzamen an Aprè Egzamen**—Dènye pòsyon règleman pou egzamen yo li pou elèv yo anvan yo siyen anba Deklarasyon Konpreyansyon Règleman pou Egzamen an di, “Akoz sekirite kontni tout evalyasyon atravè eta a, ou pa dwe diskite oubyen devwale detay konsènan tèks oubyen kesyon aprè egzamen an. Sa gen ladan nenpòt kalite kominikasyon elektwonik, tankou ‘‘texting’’ (voye tèks), lèt elektwonik, oubyen poste enfòmasyon sou Entènèt, pa egzanp, sou sit Entènèt tankou ‘‘Facebook,’’ ‘‘Twitter,’’ oubyen ‘‘Instagram.’’  Silvouplè asire w elèv ou a konprann, ‘‘diskite’’ kontni egzamen yo gen ladan nenpòt kalite kominikasyon elektwonik, tankou voye tèks, lèt elektwonik, oubyen poste enfòmasyon sou ‘‘blog’’ oubyen sit Entènèt medya sosyal yo. Menmlè elèv pa dwe pataje enfòmasyon sou kontni egzamen ki sekirize aprè egzamen, règ sa a pa fèt pou anpeche elèv diskite eksperyans yo fè nan egzamen yo avèk paran/fanmi yo.
* **Anilasyon Egzamen**––Elèv yo responsab pou travay poukont yo nan egzamen an e pou yo pwoteje repons yo pou lòt moun pa wè yo. Si yo jwenn elèv yo ap triche pandan egzamen, yo ap anile egzamen yo. FDOE anplwaye yon konpayi sekirite egzamen, “Caveon Test Security” (Sekirite Egzamen Caveon), pou analize rezilta egzamen elèv yo pou detekte modèl repons ki parèt etranj tèlman yo sanble. Yo ap anile rezilta elèv nan yon lekòl yo jwenn avèk modèl repons ki ekstrèmman sanble.
* **Kite Kanpous la**—Si elèv ou a kite kanpous la anvan li fini sesyon egzamen an (pou repa midi, yon randevou, oubyen maladi eks.), yo PAP kite l fini sesyon egzamen sa a. Si elèv ou a pa santi l byen jou egzamen an, li ka pi bon pou l tann e pran egzamen an nan yon jou ratrapaj. Silvouplè sonje pou w pa pran randevou nan jou egzamen yo.
* **Akomodasyon pou Egzamen**––Silvouplè kontakte lekòl la pou diskite akomodasyon pou egzamen yo pral bay pitit ou a.

Si w gen nenpòt kesyon ki gen rapò ak administrasyon egzamen sa a, ou ka kontakte [School Contact] nan [Contact Information]. Pou plis enfòmasyon konsènan pwogram Evalyasyon FSA a, silvouplè vizite Pòtal FSA a nan [www.FSAssessments.org](http://www.FSAssessments.org).

Mèsi dèske w sipòte e ankouraje elèv ou a pou li fè maksimòm efò pandan administrasyon egzamen sa a.

Sensèman,

[Principal Name]